Kimberliete na Paasfeesdienste genooi | Netwerk24
Kimberliete na Paasfeesdienste genooi
Die Trinity Metodiste kerk
Paasfees is een van die belangrikste godsdienstige feeste in die Christelike-kerkjaar en vier die opstanding van Jesus Christus wat volgens sy volgelinge op die derde dag ná sy kruisiging uit die dood opgestaan het.
Om die geleentheid te vier, hou kerke in Kimberley in die week van Sondag (14/04) tot Sondag 21 April heilige dienste en almal is welkom.
Palmsondag (14/04) vind om 16:00 by die Trinity Metodiste kerk met ’n koordiens en preek deur ds. Neels Klynsmith plaas.
Op Vyemaandag (15/04) om 18:30 bied eerw. Roland Greenland ’n diens met die tema “Emptiness of the Upper Room” in die St. Andrew- Presbeteriaanse kerk aan.
Op Heilige Dinsdag (16/04) om 18:30 bied eerw. Bongani Mshumpela ’n preek met die tema “Emptiness of the Garden of Gethsemane” in die Beaconfeld Meto­diste kerk aan.
Op Spioenwoensdag (17 April) om 18:30 lewer ds. Dawie Scheepers ’n preek met die tema “Emptiness of the Courtroom” by die Reformed Church in Africa (RCA) aan.
Op Donker Mette-Donderdag (18 April) om 18:00 preek ds. Abram Swanepoel in die NG kerk Har­monie. Die tema is “Emptiness of the Heart”.
Op die oggend van Goeie Vrydag (19 April) om 09:00 preek ds. Pieter-Roux du Toit oor “Sewe woorde van die kruis” by die NG kerk Dutoitspan.
Op Stille Saterdag (20 April) sal daar vanaf 18:30 ’n tyd van stilte en gebed in die NG kerk Dutoitspan gehou word. Ds. Ensie Enslin sal die geleentheid waarneem.
Op Paassondag (21 April) om 06:00 lewer ds. Ensie Enslin ’n preek getiteld “Emptiness of the Grave” by die Pirates-sportterrein (oorkant die Virgin Active).
Om 09:00 preek ds. Meyer van Wyk in die NG kerk Diamantveld oor dieselfde tema.
Kontak enige van die gemeentes of bel ds. Pieter-Roux du Toit by 082-336-8958 vir inligting.